OpenLLM-France/wikimedia huggingface dataset:
# Nova Creu Alta

L'Estadi Municipal de la Nova Creu Alta és l'estadi on juga i entrena el Centre d'Esports Sabadell, inaugurat el 20 d'agost de 1967. L'estadi, situat al barri de la Concòrdia de Sabadell, ha viscut la història més recent del club, destacant la participació en la copa de la UEFA i el pas per la Primera divisió. L'adreça de l'estadi és plaça d'Olímpia, 1, 08206 Sabadell, i les oficines del club es troben al mateix estadi. Anteriorment, el CE Sabadell jugava a l'Estadi de la Creu Alta (1906-1967), avui desaparegut.

## Història

El 15 de setembre de 1966 s'inicià la construcció de l'estadi als antics terrenys de Can Borgonyó, sota la direcció d'obra de l'arquitecte Gabriel Bracons i del Sr. Argemí.
El 30 d'octubre ja s'havien mogut 90.000 metres cúbics de terra, un 40% dels quals es varen aprofitar per construir els pendents de la grada. En 45 dies, el camp ja tenia dibuixada la seva fesomia. El formigó es feia al centre del camp, amb una producció de 100 metres cúbics per jornada. En total es varen construir: 1.800 m de baranes i 400 m d'escales. També van ser necessaris 5.500 m cúbics de granulats (sorra i grava) pel formigó, 2.000.000 de quilos de ciment Portland i 40.000 quilos de barres de ferro pel formigó armat. Les dimensions de la tribuna són: 2.000 metres quadrats de superfície coberta i per a la construcció del sostre es varen fer servir 70.000 kg.
El 2 de juny es va començar a omplir el camp. La base està composta per 1.800 metres cúbics de pedra trinxada de diferents mides, la següent capa consta de 2.000 metres cúbics de sorra especial i 7.500 metres quadrats d'herba que es comença a plantar el 19 de juny de 1967 i s'acabà 2 setmanes després, i per finalitzar, es van fer servir 60.000 litres d'aigua per regar.
El 20 d'agost de 1967 es va inaugurar l'estadi amb el servei d'honor a càrrec del llavors "Delegado Nacional de Educación Física y Deportes", Juan Antonio Samaranch, Josep Burrull, Alcalde de Sabadell i altres personalitats de l'època. Fou batejat amb una victòria sobre el FC Barcelona per 1 a 0, gol obra de Josep Maria Vall.
Amb motiu dels Jocs Olímpics de Barcelona 1992 es va reformar l'estadi, afegint-hi seients, cabines de premsa i d'altres instal·lacions.

## Partits del Jocs Olímpics 1992

* Egipte - Qatar 0-1
* Colòmbia - Qatar 1-1
* Suècia - Marroc 4-0
* Ghana - Austràlia 3-1
* Mèxic - Ghana 1-1

## Vegeu també

* CE Sabadell
* Estadi de La Creu Alta

## Referències

* ↑ Directori. «Estadi Municipal Nova Creu Alta». Ajuntament de Sabadell. [Consulta: 19 novembre 2014].
* ↑ 1992 Summer Olympics official report. Volume 2. pp. 303-4.

## Enllaços externs

* Nova Creu Alta a cesabadell.cat Arxivat 2008-11-08 a Wayback Machine.
* Nova Creu Alta a cesabadell.org
* Nova Creu Alta a Google Maps
* Vídeo de la inauguració de l'estadi de la Nova Creu Alta
# Tenafly

Tenafly és una població dels Estats Units a l'estat de Nova Jersey. Segons el cens del 2007 tenia 222.004 habitants.

## Demografia

Segons el cens del 2000, Tenafly tenia 13.806 habitants, 4.774 habitatges, i 3.866 famílies. La densitat de població era de 1.156,3 habitants/km².
Dels 4.774 habitatges en un 43,9% hi vivien nens de menys de 18 anys, en un 70,6% hi vivien parelles casades, en un 8,1% dones solteres, i en un 19% no eren unitats familiars. En el 16,8% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,21.
Per edats la població es repartia de la següent manera: un 28,3% tenia menys de 18 anys, un 4,7% entre 18 i 24, un 25,4% entre 25 i 44, un 26,4% de 45 a 60 i un 15,2% 65 anys o més.
L'edat mediana era de 41 anys. Per cada 100 dones de 18 o més anys hi havia 87,5 homes.
La renda mediana per habitatge era de 90.931 $ i la renda mediana per família de 111.029 $. Els homes tenien una renda mediana de 79.641 $ mentre que les dones 50.617 $. La renda per capita de la població era de 53.170 $. Aproximadament el 3,5% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Mira Sorvino: Actriu.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tenafly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Tenafly». American Fact Finder. Oficina del Cens dels Estats Units, 12-01-2010.
# Micròfon parabòlic

El micròfon parabòlic és un micròfon té un diàmetre d'entre 0,5 i 1 metre i és en el seu focus on es col·loca un micròfon direccional (generalment, un cardioide de gran sensibilitat). El so arriba a la càpsula microfònica després reflectir en la paràbola. El major inconvenient dels reflectors paraboloides és que, malgrat la seva gran sensibilitat, resulten ineficaços davant freqüències inferiors a 300 Hz Aquests micros generen guanys d'uns 15 dB, però la corba de resposta cau en els greus, perquè, a diferència del micròfon d'interferència, en lloc de rebutjar el so que no està en l'eix principal, el que fa és concentrar les ones sonores, per la qual cosa acoloreixen el so resultant. Els micros parabòlics presenten la major direccionalitat, i el seu angle preferent entre els 10º a 40º. Els micròfons parabòlics no són una elecció molt comuna, però resulten molt útils per captar sons a llarga distància. Grans esdeveniments esportius, documentals, espionatge, etc.
# Estació de Sant Quirze

Mapa sinòptic de la Línia Barcelona-Vallès de FGC :
Sant Quirze és una estació de ferrocarril propietat de Ferrocarrils de la Generalitat de Catalunya (FGC) situada a la població de Sant Quirze del Vallès a la comarca del Vallès Occidental. L'estació es troba a la línia Barcelona-Vallès per on circulen trens de la línia S2.
L'estació es va inaugurar l'1 de juny de 1922 quan es va inaugurar el tram entre Sant Cugat Centre i Sabadell-Estació, per part de l'empresa Ferrocarrils de Catalunya (FCC) que estava ampliant el Tren de Sarrià cap al Vallès.
L'any 2016 va registrar l'entrada de 768.281 passatgers.

## Serveis ferroviaris

Línia Barcelona-Vallès de FGC :
| Procedència/Destinació | < | Línia | > | Procedència/Destinació |
| Barcelona - Pl. Catalunya | Universitat Autònoma | | Can Feu | Gràcia | Sabadell Parc del Nord |

## Referències

* ↑ Salmerón 1988, pàg. 25.
* ↑ Salmerón 1988, pàg. 16-18.
* ↑ «Història». Ferrocarrils de la Generalitat de Catalunya. Arxivat de l'original el 2010-03-07. [Consulta: 5 juny 2011].
* ↑ «Cronologia Històrica». Ferrocarrils de la Generalitat de Catalunya. Arxivat de l'original el 2012-05-26. [Consulta: 5 juny 2011].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Bibliografia

* Salmerón i Bosch, Carles. El tren del Vallès: Història dels ferrocarrils de Barcelona a Sabadell i Terrassa. Barcelona: Terminus, 1988. ISBN 8440435606.

## Vegeu també

* Xarxa ferroviària de Catalunya
# Lowell Observatory Near-Earth-Object Search

El Lowell Observatory Near-Earth-Object Search (LONEOS) és un programa conjunt de la NASA i l'Observatori Lowell a Flagstaff, Arizona, amb l'objectiu de descobrir objectes propers a la Terra, que va començar el 1993. L'investigador principal és Ted Bowell.
# Villaveza del Agua

Villaveza del Agua és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 315 | 277 | 265 | 266 |
# Cal Pallarès (les Valls d'Aguilar)

Cal Pallarès és una masia situada al municipi de les Valls d'Aguilar, a la comarca catalana de l'Alt Urgell. Es troba prop d'un petit jaciment paleontològic que abasta des del Permià fins al Triàsic mitjà, en el qual s'han trobat icnites de tetràpodes fòssils.

## Referències

* ↑ «Cal Pallarès». Direcció General del Patrimoni Cultural de la Generalitat de Catalunya. [Consulta: 26 desembre 2021].
# Phrynobatrachus stewartae

Phrynobatrachus stewartae és una espècie de granota que viu a Malawi i Tanzània.

## Referències

* Channing, A., Mazibuko, L. & Poynton, J.C. 2004. Phrynobatrachus stewartae. Llista Vermella d'Espècies Amenaçades de la UICN 2006. Consulta: 18 de gener de 2008.
# Nova Democràcia

«Nova Democràcia» té aquests significats:
* Nova Democràcia (Suècia): partit polític d'extrema dreta suec.
* Nova Democràcia (Grècia): partit polític conservador grec.
* Nova Democràcia (concepte): concepte maoista que indicava que la democràcia a la Xina prendria un camí diferent de les democràcies parlamentàries occidentals i del comunisme soviètic.
# Tadarida

Tadarida és un gènere de ratpenats que comprèn vuit espècies agrupades en dos subgèneres.

## Taxonomia

* Ratpenat cuallarg egipci (Tadarida aegyptiaca)
* Ratpenat cuallarg brasiler (Tadarida brasiliensis)
* Ratpenat cuallarg de Madagascar (Tadarida fulminans)
* Tadarida insignis
* Tadarida latouchei
* Ratpenat cuallarg de Kenya (Tadarida lobata)
* Ratpenat cuallarg europeu (Tadarida teniotis)
* Ratpenat cuallarg gegant africà (Tadarida ventralis)

## Referències

* ↑ Tadarida a Mammal Species of the World (MSW) (anglès)

## Bibliografia

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Distribució mundial de les espècies d'aquest gènere. (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Melanti

Melanti o Melanci (en llatí Melanthius, en grec antic Μελάνθιος "Melánthios") fou un poeta tràgic atenenc de certa distinció en el seu temps, del que poques coses són conegudes.
Se sap que va ser atacat i satiritzat pels poetes còmics con Èupolis, Aristòfanes, Ferècrates, Leucó i Plató, el poeta còmic. Les tres comèdies que van guanyar el premi literari del 419 aC l'atacaven fortament: (Κόλακες d'Èupolis, Εἰρήνη d'Aristòfanes, i Φράτορες de Leucó). Aristòfanes el va a tornar a atacar a Els ocells l'any 414 aC.
Unes observacions de Melanti sobre Diògenes Enomau que va florir cap a l'any 400 aC, acaben de situar l'època en què va viure. Alguns autors l'han situat a la cort d'Alexandre de Feres, però és improbable.
Aristòfanes va conservar el nom i un fragment de la seva comèdia Medea a La Pau. Ateneu diu que també va escriure algunes elegies, i Plutarc, que el celebrava pel seu enginy, diu que va escriure elegies epigramàtiques, però es podria tractar en ambdós casos d'un personatge diferent. Fabricius l'inclou a la Bibliotheca Graeca.

## Referències

* ↑ Melanthius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1015
# Falcons del Riberal

Els Falcons del Riberal són una colla de falcons de Bao, al Rosselló, fundada l'any 2009, sota l'impuls de l'associació Aire Nou. És la primera colla de falcons de la Catalunya del Nord.
Es van presentar per primer cop a Bao amb motiu de les festes de la Diada, apadrinats pels Falcons de Vilanova i la Geltrú. Són una emanació dels Castellers del Riberal i formen part de la Federació de Colles de Falcons de Catalunya. Ja el primer any de la seva existència, van realitzar una representació destadaca a la festa del Mercè a Barcelona del 2009. Van organitzar a Perpinyà, amb motiu de la seva festa major, la Trobada de Colles de Falcons de Catalunya de 2010 i van participar en la festa de l'Identicat del 2011 a Bao.

## Referències

* ↑ «Estudiants dels Estats Units assajaran castells a Bao». El Punt, 29-06-2011.
* ↑ «Neixen els Falcons del Riberal apadrinats pels Falcons de Vilanova». Anem de blanc, 26-04-2009.
* ↑ «Els Falcons de Vilanova apadrinen els del Riberal». El Punt, 22-04-2009.
* ↑ «Èxit dels Falcons del Riberal a Barcelona». VilaWeb, 28-09-2009.
* ↑ «Perpinyà va ser la seu de la Trobada Nacional de Falcons de Catalunya». El Punt, 07-07-2010.
* ↑ Baillon, Claude «La fête Identicat au 7e ciel» (en francès). L'Indépendant, 17 juin 2011.

## Enllaços externs

* «Aire Nou». Arxivat de l'original el 2015-11-26. [Consulta: 25 novembre 2015].
* «Els Falcons del Riberal a la Mercè 2013» (vídeo).
* «Escut dels Falcons del Riberal». Les Nostres Tradicions. [Consulta: 25 novembre 2015].
# Bellefosse

Bellefosse (francès) o Schöngrund (alemany) és un municipi francès al departament del Baix Rin (regió del Gran Est). L'any 2007 tenia 200 habitants. L'u d'abril de 1974 es va fusionar amb Waldersbach i Belmont, i el 1975 amb Fouday per a formar Ban-de-la-Roche. L'u de gener de 1992, Bellefosse fou restablit com a municipi.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.
Evolució demogràfica :
| 1962 | 1968 | 1975 | 1982 | 1990 | 1999 |
| 87 | 109 | 92 | 87 | 95 | 133 |
# Bubú de doble collar

El bubú de doble collar (Telophorus viridis) és un ocell de la família dels malaconòtids (Malaconotidae).

## Hàbitat i distribució

Habita les espesures del sud-oest de la República del Congo, sud-oest, sud i sud-est de la República Democràtica del Congo, cap al sud fins al centre d'Angola i oest de Zàmbia.

## Referències

* ↑ «Bubú de doble collar». Cercaterm. TERMCAT, Centre de Terminologia. Rev. 10/05/2023(català)
# Phrynopus heimorum

Phrynopus heimorum és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Phrynopus heimorum. Llista Vermella d'Espècies Amenaçades de la UICN 2006. Consulta: 16 de gener de 2008.
# Tadarida latouchei

Tadarida latouchei és una espècie de ratpenat de la família dels molòssids, que viu a la Xina, Laos, Tailàndia i el Japó.

## Referències

* ↑ Tadarida latouchei a Mammal Species of the World (MSW) (anglès)

## Bibliografia

* Kock, D «Tadarida (Tadarida) latouchei, a separate species recorded from Thailand with remarks on related Asian taxa (Mammalia, Chiroptera, Molossidae)». Senkenbergiana Biologica, vol.78, pp.237-240. (anglès)
* Funakoshi, K; Kunisaki, T «On the validity of Tadarida latouchei, with references to morphological divergence among T. latouchei, T. insignis and T. teniotis (Chiroptera, Molossidae)». Mammal Study, n.25, 2000, pp.115-123. (anglès)
** Helgen, K. M; Wilson, D. E «The bats of Flores, Indonesia, with remarks on Asian Tadarida». Breviora, n.511, 2002, pp.1-12. (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Massawa Circuit

El Massawa Circuit és una competició ciclista d'un dia que es disputa a Eritrea. La cursa forma part de l'UCI Africa Tour, amb una categoria 1.2.

## Palmarès

| Any | Vencedor | Segon | Tercer |
| 2016 | Tesfom Okubamariam | Yonatan Haile | Meron Teshome |
| 2017 | Simon Musie | Meron Teshome | Meron Abraham |

## Enllaços externs

* Palmarès a cyclebase.nl
* Palmarès a cyclingarchives.com
# Expedició 51

L'Expedició 51 va ser la 51a estada de llarga durada a l'Estació Espacial Internacional, que va començar a partir de la sortida de la Soiuz MS-02 el 10 d'abril de 2017 i va arribar a la conclusió amb la sortida de la Soiuz MS-03 el 2 de juny de 2017. Peggy Whitson, Oleg Novitskiy i Thomas Pesquet van ser transferits de l'Expedició 50, amb Peggy Whitson prenent el paper de comandant. És la primera dona a comandar dues expedicions a l'EEI, prèviament va comandar l'Expedició 16.
A causa d'una decisió de reduir la quantitat de cosmonautes russos participants en 2017, només van viatjar dos cosmonautes a la Soiuz MS-04 el 20 d'abril de 2017: el número de la tripulació total va ser de cinc. La transferència de comandaments de l'expedició 51 a l'Expedició 52 es va fer l'1 de juny de 2017. L'Expedició 51 va finalitzar oficialment el 2 de juny de 2017 10:47 UTC, amb el desacoblament de la Soiuz MS-03.

## Tripulació

| Posició | Primera Part (Abril de 2017) | Segona Part (Abril a juny de 2017) |
| Comandant | Peggy Whitson, NASA Tercer vol espacial | Peggy Whitson, NASA Tercer vol espacial |
| Enginyer del vol 1 | Oleg Novitskiy, RSA Segon vol espacial | Oleg Novitskiy, RSA Segon vol espacial |
| Enginyer del vol 2 | Thomas Pesquet, ESA Primer vol espacial | Thomas Pesquet, ESA Primer vol espacial |
| Enginyer del vol 3 | | Fiódor Iurtxikhin, RSA Cinquè vol espacial |
| Enginyer del vol 4 | | Jack Fischer, NASA Primer vol espacial |

## Referències

* ↑ Chiara Palazzo Associated Press. «Nasa veteran Peggy Whitson becomes the oldest woman in space as she blasts off for ISS». Telegraph.co.uk. [Consulta: 19 novembre 2016].
* ↑ Irene Klotz. «NASA, Russia Set Flights for Trimmed-Down Space Station Crew». space.com, 16-11-2016.
* ↑ Garcia, Mark. «Station Changes Command Before Friday Crew Return». NASA, 01-06-2017. Arxivat de l'original el 16 de juny 2017. [Consulta: 18 juny 2017].
* ↑ «NASA, Space Station Partners Announce Crew Members for Missions in 2017». NASA, 06-08-2015. [Consulta: 16 febrer 2016].

## Enllaços externs

* Pàgina de la NASA sobre les Expedicions a l'Estació Espacial
# Ludià

El període Ludià és un estatge faunístic europeu de l'Eocè que coincideix aproximadament amb el Priabonià. Comprèn el període entre fa 37,2 ± 0,1 milions d'anys i fa 33,9 ± 0,1 milions d'anys.

## Animals del Ludià

* Leptictidium
# Bubú de Turati

El bubú de Turati (Laniarius turatii) és un ocell de la família dels malaconòtids (Malaconotidae).

## Hàbitat i distribució

Habita els boscos de Guinea Bissau, Guinea Conakry i oest i centre de Sierra Leone.

## Referències

* ↑ «Bubú de Turati». Cercaterm. TERMCAT, Centre de Terminologia. Rev. 10/05/2023(català)
# Phrynopus fallaciosus

Phrynopus fallaciosus és una espècie de granota que viu al Perú.

## Referències

* ↑ Lehr, E. & Aguilar Puntriano, C. Phrynopus fallaciosus. 2006 IUCN Red List of Threatened Species. 2004. Accedit a data 16 de gener de 2008
# Tadas Kijanskas

Tadas Kijanskas (Vílnius, 6 de setembre de 1985) és un futbolista lituà de la dècada de 2010.
Fou internacional amb la selecció lituana. Pel que fa a clubs, defensà els colors de Jagiellonia Białystok, Korona Kielce, Hapoel Haifa FC i Hapoel Ashkelon.

## Referències

* ↑ Skerla i Kijanskas z Jagiellonii Białystok powołani do reprezentacji Litwy 28.10.2010, bialystok.naszemiasto.pl
* ↑ Tadas Kijanskas a National-Football-Teams.com (anglès)
* ↑ Tadas Kijanskas: Fitxa a 90minut.pl
* ↑ Tadas Kijanskas nowym piłkarzem Jagiellonii 8.06.2010, interia.pl
* ↑ Tadas Kijanskas zagra w Koronie Kielce 20.07.2011, onet.pl
* ↑ Hapoel Haifa Kijanskas sign in the coming days 11.06.2013, sports.walla.co.il
* ↑ «סוויסה סיכם בעפולה, קיאנסקאס חתם באשקלון».
# Masseler

Masseler (en luxemburguès: Maasseler; en alemany: Masseler) és una vila i capital de la comuna de Goesdorf situada al districte de Diekirch del cantó de Wiltz. Està a uns 36 km de distància de la ciutat de Luxemburg.

## Referències

* ↑ «Masseler». [Consulta: 2 octubre 2015].
# Ludivina García Arias

Ludivina García Arias (Morelia, Mèxic, 13 de desembre de 1945) és una historiadora i política socialista espanyola. Filla de mestres ugetistes asturians, exiliats de la guerra civil espanyola, estudià a l'Instituto Luis Vives de Mèxic DF i es llicencià en Història universal a la Universitat Nacional Autònoma de Mèxic, on des del 1963 fou representant dels estudiants de Filosofia i Lletres del Consell Universitari.
Durant els darrers anys del franquisme va tornar a Astúries, on va treballar com a professora d'ensenyament secundari i el 1972 ingressà al PSOE, aleshores encara en la clandestinitat. Durant la transició democràtica participà en la reorganitzacio de la Federació Socialista Asturiana del PSOE, en l'Agrupació Socialista d'Oviedo i en la UGT d'Astúries. Així, en el XXX Congrés de la UGT a Madrid de 1976 sou nomenada secretària d'emigració de la Comissió Executiva Federal. El 1995 fou nomenada vocal de la Comissió Executiva del PSOE i ha estat membre del Comitè Federal el 1998-2000.
Fou escollida diputada per Astúries a les eleccions generals espanyoles de 1979 i 1982. Fou vocal de la comissió d'afers exteriors del Congrés dels Diputats. Posteriorment fou escollida diputada a les eleccions al Parlament Europeu de 1987, 1989 i 1994. Quan deixà l'escó d'eurodiputada tornà a ser escollida diputada per Astúries a les eleccions generals espanyoles de 2000.
Durant el seu mandat al Parlament Europeu fou vicepresidenta de la Delegació per a les relacions amb les Nacions Unides (1988-1989), presidenta de la Delegació per a les relacions amb la República Txeca i Eslovàquia (1990-1995) i membre de la delegació per a les relacions amb els països del Sud-est Asiàtic i l'ASEAN i de l'Assemblea Paritària del Conveni concertat entre els Estats d'Àfrica, del Carib i del Pacífic i la Unió Europea (1995-1999).
De 1987 a 1990 ha estat presidenta d'EURACOM (Associació Europea de Municipis Miners) i és presidenta de l'Associació de Descendents de l'Exili Espanyol que té la seu a Madrid.

## Referències

* ↑ Fitxa del Congrés dels Diputats (castellà)
* ↑ «García Arias, Ludivina» (en castellà). Fundación Pablo Iglesias. [Consulta: 20 octubre 2020].
* 1 2 «García Arias, Ludivina (1945-)». PARES, Portal de Archivos Españoles. Ministerio de Cultura y Deporte - Gobierno de España. [Consulta: 20 octubre 2020].
* ↑ Fitxa al Congrés dels Diputats
* ↑ «4ª legislatura | Ludivina GARCÍA ARIAS | Eurodiputados | Parlamento Europeo» (en castellà). [Consulta: 20 octubre 2020].
* ↑ Fitxa del Parlament Europeu

## Enllaços externs

* Biografia Arxivat 2013-11-05 a Wayback Machine. a exiliados.org
# Boletín del Instituto Nacional de Investigaciones Agronómicas

Boletín del Instituto Nacional de Investigaciones Agronómicas, (abreujat Bol. Inst. Nac. Invest. Agron.), va ser una revista editada per l'Instituto Nacional de Investigaciones Agronómicas a Espanya i publicada entre 1935 i 1970.

## Referències

* ↑ en Trópicos

## Enllaços externs

* A IPNI
# Calo

Calo en plural calones (en llatí calo "assistent") eren els servidors dels soldats romans, que recollien la llenya i coses similars. Segurament havien estat esclaus, i formaven part de l'exèrcit com a auxiliars, segons es desprèn d'alguns passatges de Juli Cèsar. Es deien així perquè recollien la fusta (llenya, en grec κᾶλα). Flavi Josep diu que convivien amb els soldats i estaven presents en els seus entrenaments. Només eren inferiors en habilitat i valor. D'aquestos soldats auxiliars el nom de calones va passar a tots els servidors de granges i altres llocs, segons explica Horaci.
En temps de l'imperi la feina era sovint feta per lliberts, i encara que Tàcit digui que eren iguals que els lixes (lixae), no s'han de confondre. Els lixes seguien a l'exèrcit per fer negocis, sobretot per vendre al soldats alguns articles o menjars ja preparats, i no eren indispensables per a un exèrcit, i en determinades situacions se'ls hi impedia la proximitat.Titus Livi també parla d'ells com a negociants. Se suposa que el terme està relacionat amb lixa, una paraula antiga que significava aigua, i els lixes en subministraven als soldats.

## Referències

* 1 2 3 Smith, William (ed.). A Dictionary of greek and roman antiquities. Londres: John Murray, 1875, p. 234.
* ↑ Horaci. Epístoles I, 14.41
* ↑ Titus Livi. Ab Urbe Condita V, 8
Viccionari